CELEX: 32016R0093
Language: hu
Date: 2016-01-20 00:00:00
Title: Az Európai Parlament és a Tanács (EU) 2016/93 rendelete (2016. január 20.) a schengeni vívmányok egyes jogi aktusainak hatályon kívül helyezéséről

2.2.2016   
            
            
               HU
            
            
               Az Európai Unió Hivatalos Lapja
            
            
               L 26/1
            
         AZ EURÓPAI PARLAMENT ÉS A TANÁCS (EU) 2016/93 RENDELETE
   (2016. január 20.)
   a schengeni vívmányok egyes jogi aktusainak hatályon kívül helyezéséről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a), b) és d) pontjára, 78. cikke (2) bekezdésének e) és g) pontjára, 79. cikke (2) bekezdésének c) és d) pontjára, valamint 87. cikke (2) bekezdésének a) pontjára,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   rendes jogalkotási eljárás keretében (1),
   mivel:
   
               (1)
            
            
               Az uniós jog átláthatóságának javítása alapvető eleme a jogalkotás minőségének javítását célzó stratégiának, amelynek az uniós intézmények általi végrehajtása folyamatban van. Ezzel összefüggésben helyénvaló hatályon kívül helyezni azokat a jogi aktusokat, amelyek már semmilyen célt sem szolgálnak.
            
         
               (2)
            
            
               A schengeni vívmányok közé tartozó számos jogi aktus már nem releváns, azok ideiglenes jellegéből következően vagy mivel azok tartalmát későbbi jogi aktusok átvették.
            
         
               (3)
            
            
               A Végrehajtó Bizottság SCH/Com-ex (95) PV 1 rev. határozata (2) azon különleges helyzetre vonatkozott, amikor Portugália előzetes konzultációt kért az indonéz vízumkérelmezők tekintetében. Ez a határozat elavulttá vált, miután hatályba lépett a 810/2009/EK (3) és a 767/2008/EK európai parlamenti és tanácsi rendelet (4), amelyek új szabályokat írtak elő a többi tagállammal a vízumkiadásra vonatkozóan folytatott előzetes konzultáció tekintetében.
            
         
               (4)
            
            
               A Végrehajtó Bizottság SCH/Com-ex (95) 21. határozata (5) azt a kötelezettséget írta elő a tagállamok számára, hogy statisztikai adatcserét folytassanak a migráció külső határokon való nyomon követésének javítása céljából. Ez a határozat elavulttá vált, miután hatályba lépett a 2007/2004/EK tanácsi rendelet (6), amely a Frontex-et bízta meg azzal, hogy végezzen kockázatelemzést a külső határokon jelentkező kockázatokkal és a fennálló helyzettel kapcsolatban, valamint fejlesszen ki és üzemeltessen az említett információcserét lehetővé tévő információs rendszereket.
            
         
               (5)
            
            
               A Végrehajtó Bizottság SCH/Com-ex (96) 13 rev 1 határozata (7) megállapította azokat az elveket, amelyek a képviselő és a képviselt tagállamok jogait és kötelezettségeit szabályozzák a schengeni vízumoknak olyan harmadik országokban történő kiadása esetén, amelyekben nincs valamennyi schengeni államnak képviselete. Ez a határozat elavulttá vált, miután hatályba lépett a 810/2009/EK rendelet, amely új szabályokat írt elő a képviseleti megállapodásokra vonatkozóan abban az esetben, amikor egy tagállam – a köztük létrejött megállapodás alapján – egy másik tagállamot képvisel abból a célból, hogy az adott tagállam nevében a kérelmeket megvizsgálja és a vízumokat kiadja.
            
         
               (6)
            
            
               A Végrehajtó Bizottság SCH/Com-ex (97) 39 rev. határozata (8) jóváhagyta a schengeni államok közötti visszafogadási megállapodások keretében a bizonyítási eszközökre és valószínűsítő körülményekre vonatkozó irányadó elveket. Ez a határozat elavulttá vált, miután hatályba lépett a 343/2003/EK tanácsi rendelet (9) és az 1560/2003/EK bizottsági rendelet (10), amelyek előírják, hogy mely bizonyítékok és közvetett bizonyítékok használhatók fel a menedékjog iránti kérelem megvizsgálásáért felelős tagállam meghatározására.
            
         
               (7)
            
            
               A Végrehajtó Bizottság SCH/Com-ex (98) 1 rev 2. határozata (11) több intézkedést ír elő a külsőhatár-ellenőrzések hatékonyságának fokozása céljából. Ez a határozat elavulttá vált, miután hatályba lépett az 562/2006/EK európai parlamenti és tanácsi rendelet (12), amely a külső határok átlépésére vonatkozó szabályokat állapít meg, valamint a 2007/2004/EK rendelet, amely a Frontex-et bízza meg azzal, hogy az említett intézkedések végrehajtására irányuló tagállami fellépések összehangolása révén segítse elő a külső határok igazgatásával kapcsolatos közösségi intézkedések alkalmazását.
            
         
               (8)
            
            
               A Végrehajtó Bizottság SCH/Com-ex (98) 18 rev. határozata (13) megállapította a schengeni államok által abban az esetben követendő eljárást, ha jelentős nehézségeket tapasztalnak az Unióban jogellenesen tartózkodó külföldi állampolgárok hazatelepítése érdekében szükséges laissez-passer-k megszerzése terén. Továbbá lehetővé tette annak uniós szintű vizsgálatát, hogy szükség van-e még inkább kötelező jellegű intézkedések alkalmazására az e tekintetben problémát jelentő országokkal szemben. Ez a határozat elavulttá vált, miután az Unió visszafogadási megállapodásokat kötött számos harmadik országgal. Az említett megállapodások meghatározzák a harmadik országok és a tagállamok hatóságai által teljesítendő konkrét kötelezettségeket és követendő eljárásokat az Unió területén illegálisan tartózkodó külföldi állampolgárok hazatelepítése tekintetében.
            
         
               (9)
            
            
               A Végrehajtó Bizottság SCH/Com-ex (98) 21 rev. határozata (14) közös szabályokat hagyott jóvá a vízumkérelmezők útlevelének lebélyegzésére vonatkozóan annak megelőzése céljából, hogy egy és ugyanazon személy egyszerre több, illetve egymást követő vízumkérelmet nyújtson be. Ez a határozat elavulttá vált, miután hatályba lépett a 810/2009/EK rendelet, amely új szabályokat állapított meg a vízumkiadásra és a kérelmezők úti okmányainak lebélyegzésére vonatkozóan.
            
         
               (10)
            
            
               A Végrehajtó Bizottság SCH/Com-ex (98) 37 def 2. határozata (15) intézkedéscsomagot állapított meg annak érdekében, hogy az illegális migráció elleni küzdelem fokozására szolgáló integrált megközelítést alakítson ki. Az említett intézkedéseket a Központi Csoportnak az illegális bevándorlás elleni intézkedések elfogadásáról szóló, 1998. október 27-i határozata (SCH/C (98) 117) léptette hatályba. Az említett határozatok elavulttá váltak, miután hatályba lépett a 377/2004/EK tanácsi rendelet (16), amely létrehozta a bevándorlási összekötő tisztviselők harmadik országokba való kiküldésének közös keretét, az 562/2006/EK rendelet, amely a külső határok ellenőrzésére vonatkozó közös intézkedéscsomagot írt elő, valamint a 2009/371/IB rendelet (17), amely – többek között az irreguláris migráció elleni küzdelemre vonatkozó – információk cseréjével kapcsolatos konkrét feladatokkal bízta meg az Europolt.
            
         
               (11)
            
            
               A Végrehajtó Bizottság SCH/Com-ex (98) 59 rev. határozata (18) az illegális bevándorlás elleni küzdelem erősítése céljából iránymutatásokat határozott meg az okmányszakértők légi és tengeri forgalomban, valamint a tagállamok konzuli képviseletein történő koordinált alkalmazására vonatkozóan. Ez a határozat elavulttá vált, miután hatályba lépett a 377/2004/EK rendelet, amely új szabályokat állapított meg az összekötő tisztviselők harmadik országokba való kiküldésére.
            
         
               (12)
            
            
               A Végrehajtó Bizottság SCH/Com-ex (99) 7 rev 2. határozata (19) jóváhagyta a külső határokon felmerülő biztonsági és ellenőrzési feladatok végzéséhez tanácsokat és segítséget nyújtó összekötő tisztviselők tagállamok közötti kölcsönös kiküldésére vonatkozó tervet. Ez a határozat elavulttá vált, miután hatályba lépett az 562/2006/EK rendelet és a 2007/2004/EK rendelet, amelyek együtt új jogi keretet vezettek be a külső határok ellenőrzése tekintetében – ideértve az összekötő tisztviselők kiküldését – a tagállamok közötti együttműködésre vonatkozóan.
            
         
               (13)
            
            
               A 189/2008/EK tanácsi rendelet (20) a SIS II egyes tesztelései tekintetében előírásokat állapított meg, amelyek annak igazolására hivatottak, hogy a központi SIS II, a kommunikációs infrastruktúra, valamint a központi SIS II és a nemzeti rendszerek (N.SIS II) közötti interaktív kapcsolatok a SIS II jogi eszközök által meghatározott műszaki és működési követelményeknek megfelelően működnek. Ennek a rendeletnek megszűnt a joghatása, amikor a SIS II 2013. április 9-én megkezdte működését.
            
         
               (14)
            
            
               A jogbiztonság és az áttekinthetőség érdekében ezeket az elavult határozatokat és a rendeletet hatályon kívül kell helyezni.
            
         
               (15)
            
            
               Mivel e rendelet célját, nevezetesen a schengeni vívmányok közé tartozó számos uniós jogi aktus hatályon kívül helyezését a tagállamok nem tudják kielégítően megvalósítani, az Unió szintjén azonban e cél jobban megvalósítható, az Unió intézkedéseket hozhat az Európai Unióról szóló szerződés (EUSZ) 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e cél eléréséhez szükséges mértéket.
            
         
               (16)
            
            
               Az EUSZ-hez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt e rendelet elfogadásában, az rá nézve nem kötelező és nem alkalmazandó. Mivel ez a rendelet a schengeni vívmányokon alapul, Dánia az említett jegyzőkönyv 4. cikkének megfelelően az e rendeletről szóló tanácsi döntést követő hat hónapos időszakon belül határoz arról, hogy azt nemzeti jogában végrehajtja-e.
            
         
               (17)
            
            
               Ez a rendelet a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a 2000/365/EK tanácsi határozattal (21) összhangban nem vesz részt, ennélfogva az Egyesült Királyság nem vesz részt ennek a rendeletnek az elfogadásában, az rá nézve nem kötelező és nem alkalmazandó.
            
         
               (18)
            
            
               Ez a rendelet a schengeni vívmányok azon rendelkezéseinek továbbfejlesztését képezi, amelyek alkalmazásában Írország a 2002/192/EK tanácsi határozattal (22) összhangban nem vesz részt, ennélfogva Írország nem vesz részt ennek a rendeletnek az elfogadásában, az rá nézve nem kötelező és nem alkalmazandó.
            
         
               (19)
            
            
               Izland és Norvégia tekintetében ez a rendelet az Európai Unió Tanácsa, valamint az Izlandi Köztársaság és a Norvég Királyság között, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (23) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (24) 1. cikkében említett területhez tartoznak.
            
         
               (20)
            
            
               Svájc tekintetében ez a rendelet az Európai Unió, az Európai Közösség és a Svájci Államszövetség között, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (25) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkében említett területhez tartoznak, összefüggésben a 2008/146/EK (26) és a 2008/149/IB tanácsi határozat (27) 3. cikkével.
            
         
               (21)
            
            
               Liechtenstein tekintetében ez a rendelet az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyv (28) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkében említett területhez tartoznak, összefüggésben a 2011/349/EU (29) és a 2011/350/EU (30) tanácsi határozat 3. cikkével,
            
         ELFOGADTA EZT A RENDELETET:
   1. cikk
   Az elavult jogszabályok hatályon kívül helyezése
   A következő jogi aktusok hatályukat vesztik:
   
               —
            
            
               SCH/Com-ex (95) PV 1 rev. határozat (vízumpolitika),
            
         
               —
            
            
               SCH/Com-ex (95) 21. határozat (statisztikai adatok cseréje),
            
         
               —
            
            
               SCH/Com-ex (96) 13 rev. 1. határozat (schengeni vízumok kiadása),
            
         
               —
            
            
               SCH/Com-ex (97) 39 rev. határozat (bizonyítási eszközök visszafogadási megállapodások keretében),
            
         
               —
            
            
               SCH/Com-ex (98) 1 rev. 2. határozat (munkacsoport),
            
         
               —
            
            
               SCH/Com-ex (98) 18 rev. határozat (nehézségek a laissez-passer-k megszerzése terén),
            
         
               —
            
            
               SCH/Com-ex (98) 21. határozat (útlevelek lebélyegzése),
            
         
               —
            
            
               SCH/Com-ex (98) 37 def. 2. határozat (illegális bevándorlás elleni küzdelem),
            
         
               —
            
            
               SCH/C (98) 117. határozat (illegális bevándorlás elleni küzdelem),
            
         
               —
            
            
               SCH/Com-ex (98) 59 rev. határozat (okmányszakértők),
            
         
               —
            
            
               SCH/Com-ex (99) 7 rev. 2 határozat (összekötő tisztviselők), és
            
         
               —
            
            
               a 189/2008/EK rendelet (SIS II tesztelések).
            
         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Strasbourgban, 2016. január 20-án.
      
         
            az Európai Parlament részéről
         
         
            az elnök
         
         M. SCHULZ
      
      
         
            a Tanács részéről
         
         
            az elnök
         
         A.G. KOENDERS
      
   
   
      (1)  Az Európai Parlament 2015. november 24-i álláspontja (a Hivatalos Lapban még nem tették közzé) és a Tanács 2015. december 14-i határozata.
   
      (2)  A Végrehajtó Bizottság határozata (1995. május 5.) a közös vízumpolitikáról. A Végrehajtó Bizottság 1995. április 28-i, brüsszeli ülésének jegyzőkönyvébe foglalt határozat (SCH/Com-ex (95) PV 1 rev.) (HL L 239., 2000.9.22., 175. o.).
   
      (3)  Az Európai Parlament és a Tanács 810/2009/EK rendelete (2009. július 13.) a Közösségi Vízumkódex létrehozásáról (vízumkódex) (HL L 243., 2009.9.15., 1. o.).
   
      (4)  Az Európai Parlament és a Tanács 767/2008/EK rendelete (2008. július 9.) a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) (HL L 218., 2008.8.13., 60. o.).
   
      (5)  A Végrehajtó Bizottság határozata (1995. december 20.) a schengeni államok között a külső határokon előforduló esetleges működési hibákra vonatkozó statisztikai és konkrét adatok gyors cseréjéről (SCH/Com-ex (95) 21) (HL L 239., 2000.9.22., 176. o.).
   
      (6)  A Tanács 2007/2004/EK rendelete (2004. október 26.) az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról (HL L 349., 2004.11.25., 1. o.).
   
      (7)  A Végrehajtó Bizottság határozata (1996. június 27.) a schengeni vízumoknak a Schengeni Végrehajtási Egyezmény 30. cikke (1) bekezdése a) pontja szerint történő kiadására vonatkozó elvekről (SCH/Com-ex (96) 13 rev. 1) (HL L 239., 2000.9.22., 180. o.).
   
      (8)  A Végrehajtó Bizottság határozata (1997. december 15.) a schengeni államok közötti visszafogadási megállapodások keretében a bizonyítási eszközökre és valószínűsítő körülményekre irányadó elvekről (SCH/Com-ex (97) 39 rev.) (HL L 239., 2000.9.22., 188. o.).
   
      (9)  A Tanács 343/2003/EK rendelete (2003. február 18.) egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról (HL L 50., 2003.2.25., 1. o.).
   
      (10)  A Bizottság 1560/2003/EK rendelete (2003. szeptember 2.) egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó szempontok és eljárási szabályok megállapításáról szóló 343/2003/EK tanácsi rendelet részletes alkalmazási szabályainak megállapításáról (HL L 222., 2003.9.5., 3. o.).
   
      (11)  A Végrehajtó Bizottság határozata (1998. április 21.) a munkacsoport tevékenységéről szóló jelentésről (SCH/Com-ex (98) 1 rev 2.) (HL L 239., 2000.9.22., 191. o.).
   
      (12)  Az Európai Parlament és a Tanács 562/2006/EK rendelete (2006. március 15.) a személyek határátlépésére irányadó szabályok közösségi kódexének (Schengeni határ-ellenőrzési kódex) létrehozásáról (HL L 105., 2006.4.13., 1. o.).
   
      (13)  A Végrehajtó Bizottság határozata (1998. június 23.) a schengeni területről történő kitoloncoláshoz szükséges okmányok kiállításánál problémát felvető országokra vonatkozó szükséges intézkedésekről (SCH/Com-ex (98) 18 rev.) (HL L 239., 2000.9.22., 197. o.).
   
      (14)  A Végrehajtó Bizottság határozata (1998. június 23.) a vízum iránti kérelmet benyújtó személyek útlevelének lebélyegzéséről (SCH/Com-ex (98) 21) (HL L 239., 2000.9.22., 200. o.).
   
      (15)  A Végrehajtó Bizottság határozata (1998. október 27.) az illegális bevándorlás elleni intézkedések elfogadásáról (SCH/Com-ex (98) 37 def. 2.) (HL L 239., 2000.9.22., 203. o.).
   
      (16)  A Tanács 377/2004/EK rendelete (2004. február 19.) a bevándorlási összekötő tisztviselők hálózatának létrehozásáról (HL L 64., 2004.3.2., 1. o.).
   
      (17)  A Tanács 2009/371/IB határozata (2009. április 6.) az Európai Rendőrségi Hivatal (Europol) létrehozásáról (HL L 121., 2009.5.15., 37. o.).
   
      (18)  A Végrehajtó Bizottság határozata (1998. december 16.) az okmányszakértők összehangolt igénybevételéről (SCH/Com-ex (98) 59 rev.) (HL L 239., 2000.9.22., 308. o.).
   
      (19)  A Végrehajtó Bizottság határozata (1999. április 28.) az összekötő tisztviselőkről (SCH/Com-ex (99) 7 rev 2.) (HL L 239., 2000.9.22., 411. o.).
   
      (20)  A Tanács 189/2008/EK rendelete (2008. február 18.) a Schengeni Információs Rendszer (SIS II) második generációjának teszteléséről (HL L 57., 2008.3.1., 1. o.).
   
      (21)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).
   
      (22)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).
   
      (23)  HL L 176., 1999.7.10., 36. o.
   
   
      (24)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).
   
      (25)  HL L 53., 2008.2.27., 52. o.
   
   
      (26)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
   
      (27)  A Tanács 2008/149/IB határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Unió nevében történő megkötéséről (HL L 53., 2008.2.27., 50. o.).
   
      (28)  HL L 160., 2011.6.18., 21. o.
   
   
      (29)  A Tanács 2011/349/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a bűnügyi igazságügyi és rendőrségi együttműködéshez kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 1. o.).
   
      (30)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).